
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейски земеделски фонд за развитие на селските райони – Европа инвестира в селските райони” МИГ Сливница - Драгоман
ПРОГРАМА
 ЗА 
ДЕЙНОСТТА НА МЕСТНА ИНИЦИАТИВНА ГРУПА (МИГ) СЛИВНИЦА – ДРАГОМАН ПРЕЗ 2025 ГОДИНА
   Програмата е изготвена във връзка със ЗЮЛНЦ, Устава на Сдружението и Правилата и реда за осъществяване на обществено полезна дейност и за набиране и разходване на имуществото на МИГ Сливница – Драгоман.
   Дейността на МИГ Сливница – Драгоман през 2025 г. ще бъде насочена към управление и изпълнение на проекта на МИГ по подмярка 19.2 „Прилагане на операции в рамките на стратегии за Водено от общностите местно развитие“, подмярка 19.4 "Текущи разходи и популяризиране на стратегия за Водено от общностите местно развитие" и изпълнение на проекти по подмярка 19.3 „Подготовка и изпълнение на дейности за сътрудничество на местни инициативни групи“. 
   1. Управление и изпълнение на проекта по подмярка 19.2 „Прилагане на операции в рамките на стратегии за Водено от общностите местно развитие“ и подмярка 19.4 "Текущи разходи и популяризиране на стратегия за Водено от общностите местно развитие".   
   1.1. Мероприятия – Изпълнение на проекта съгласно подписаното Споразумение с МЗХ и заложеното в Стратегията за ВОМР на МИГ. Прием на проектни предложения по одобрените бюджети на мерките от СВОМР за 2025г. Оценка на проектните предложения в ИСУН 2020, окончателно одобрение на проектите от ДФ „Земеделие” и подписване на договори с одобрените кандидати. Управление и популяризиране на СВОМР на МИГ.
   1.2. Времеви график – 01.01.2025г. – 30.09.2025г.
   1.3. Средства за реализация на дейността – средствата предвидени в бюджета на проекта за 2025г., собствени средства, членски внос, дарения от физически и юридически лица и предоставени заеми от юридически лица и финансови институции.
  2. Изпълнение на проект с наименование "Магията на българската храна" по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. 
    2.1. Мероприятия – изпълнение на проекта съгласно заложеното в проектното предложение и Споразумението за партньорство.
    2.2. Времеви график – 01.01.2025г. – 17.07.2025г.

    2.3. Средства за реализация на дейността – собствени средства и предоставени заеми от юридически лица, Община Сливница и финансови институции.

  3. Изпълнение на проект с наименование „Опознай и съхрани българското - предай нататък. Пътят на зрънцето, шевицата и песента!" по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 - 2020г. 

    3.1. Мероприятия – одобрение и изпълнение на проекта съгласно заложеното в проектното предложение и Споразумението за партньорство.

    3.2. Времеви график – 01.01.2025г. – 11.07.2025г.

    3.3. Средства за реализация на дейността – собствени средства и предоставени заеми от юридически лица, Община Сливница и финансови институции.

Васко Стоилков

Председател на Управителния съвет
на МИГ Сливница - Драгоман

